รัฐบาลไทย-ข่าวทำเนียบรัฐบาล-รัฐบาลเตือนประชาชนทั่วประเทศ เฝ้าระวังจากฝนตกหนักถึงหนักมากในช่วงวันที่ 17 - 21 ก.ย. 65 ให้ทุกหน่วยงานเตรียมความพร้อม รับมือสถานการณ์ฝนที่จะตกเพิ่มขึ้น
วันศุกร์ที่ 16 กันยายน 2565
รัฐบาลเตือนประชาชนทั่วประเทศ เฝ้าระวังจากฝนตกหนักถึงหนักมากในช่วงวันที่ 17 - 21 ก.ย. 65 ให้ทุกหน่วยงานเตรียมความพร้อม รับมือสถานการณ์ฝนที่จะตกเพิ่มขึ้น
รัฐบาลเตือนประชาชนทั่วประเทศ เฝ้าระวังจากฝนตกหนักถึงหนักมากในช่วงวันที่ 17 - 21 ก.ย. 65 ให้ทุกหน่วยงานเตรียมความพร้อม รับมือสถานการณ์ฝนที่จะตกเพิ่มขึ้น
วันนี้ (16 กันยายน 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมืองปฏิบัติหน้าที่โฆษกประจําสํานักนายกรัฐมนตรี เปิดเผยว่า ในช่วงวันที่ 17 - 21 ก.ย. 65 ประเทศไทยจะมีฝนเพิ่มขึ้น และมีฝนตกหนักถึงหนักมากบางแห่งบริเวณภาคเหนือ ภาคตะวันออกเฉียงเหนือ ภาคกลาง รวมทั้งกรุงเทพมหานครและปริมณฑล ภาคตะวันออก และภาคใต้ จึงขอให้ประชาชนระวังอันตรายจากฝนตกหนักถึงหนักมาก และฝนท่ีตกสะสมซึ่งอาจทําให้เกิดน้ําท่วมฉับพลัน และน้ําป่าไหลหลาก โดยเฉพาะพื้นที่ลาดเชิงเขาใกล้ทางนํา้ไหลผ่านและพื้นที่ลุ่มในระยะนี้ไว้ด้วย สําหรับคลื่นลมบริเวณทะเลอันดามันและอ่าวไทยจะมีกําลังแรงขึ้น ขอให้เดินเรือด้วยความระมัดระวังและหลีกเลี่ยงการเดินเรือบริเวณท่ีมีฝนฟ้าคะนอง
นอกจากนี้ ยังมีพื้นที่เฝ้าระวังระดับน้ําเพิ่มขึ้นอย่างฉับพลันและระดับน้ําล้นตลิ่ง ได้แก่ บริเวณแม่น้ําสายหลักและลําน้ําสาขา ของแม่น้ําแควน้อย แม่น้ําป่าสัก แม่น้ําเจ้าพระยา แม่น้ําชี แม่น้ํามูล แม่น้ํานครนายก แม่น้ําปราจีนบุรี แม่น้ําบางปะกง แม่น้ําระยอง แม่น้ําจันทบุรี และแม่น้ําตราด รวมทั้งให้เฝ้าระวังอ่างเก็บน้ําขนาดใหญ่ ที่มีปริมาตรน้ําสูงกว่าเกณฑ์ปฏิบัติการเก็บกักน้ําสูงสุด (Upper Rule Curve) 13 แห่ง ได้แก่ อ่างเก็บน้ําแม่งัดสมบูรณ์ชล จังหวัดเชียงใหม่ อ่างเก็บน้ํากิ่วคอหมา กิ่วลม และแม่มอก จังหวัดลําปาง อ่างเก็บน้ําทับเสลา จังหวัดอุทัยธานี อ่างเก็บน้ํากระเสียว จังหวัดสุพรรณบุรี อ่างเก็บน้ําอุบลรัตน์ จังหวัดขอนแก่น อ่างเก็บน้ําลําตะคอง ลําพระเพลิง และมูลบน จังหวัดนครราชสีมา อ่างเก็บน้ําคลองสียัด จังหวัดฉะเชิงเทรา อ่างเก็บน้ําบางพระ จังหวัดชลบุรี และอ่างเก็บน้ําหนองปลาไหล จังหวัดระยอง รวมไปถึงอ่างฯ ขนาดเล็กและขนาดกลางที่มีปริมาตรน้ํามากกว่าร้อยละ 80 และมีแนวโน้มเพิ่มสูงขึ้น เสี่ยงน้ําล้นกระทบพื้นที่ด้านท้ายน้ําทั่วประเทศ
ทั้งนี้ รัฐบาลได้ขอให้หน่วยงานที่เกี่ยวข้องเตรียมความพร้อมรับมือต่อสถานการณ์ที่จะเกิดขึ้นในทุกด้าน ทั้งติดตามสภาพอากาศและสภาพน้ําอย่างต่อเนื่อง โดยเฉพาะพื้นที่จุดเสี่ยงที่เคยเกิดน้ําท่วมขังอยู่เป็นประจํา ติดตาม ตรวจสอบ ซ่อมแซม แนวคันบริเวณริมแม่น้ํา และเร่งกําจัดสิ่งกีดขวางทางน้ํา พร้อมวางแผนการบริหารจัดการน้ําให้เหมาะสม โดยปรับแผนระบายน้ําจากเขื่อนและประตูระบายน้ํา เพื่อพร่องน้ํา และบริหารพื้นที่ลุ่มต่ําให้เป็นแก้มลิงหน่วงน้ํา เพื่อลดผลกระทบจากมวลน้ําที่จะไหลหลากมายังบริเวณพื้นที่เสี่ยง เตรียมแผนรับสถานการณ์น้ําหลาก เตรียมความพร้อมบุคลากร เครื่องจักรเครื่องมือ รวมถึงความพร้อมของระบบสื่อสารสํารอง เพื่อบูรณาการความพร้อมให้ความช่วยเหลือประชาชนได้ทันที ตลอดจนเร่งประชาสัมพันธ์สถานการณ์น้ําและแจ้งเตือนล่วงหน้า ให้ประชาชนที่คาดว่าจะได้รับผลกระทบเตรียมพร้อมในการอพยพได้ทันท่วงทีหากเกิดสถานการณ์ขึ้น
“รัฐบาลเตรียมความพร้อมรับมือสถานการณ์ฝนที่จะตกมากขึ้น โดยได้มีการวางแผนการบริหารจัดการน้ําของประเทศไทยอย่างเป็นระบบ และมีการปรับแผนการปฏิบัติให้สอดคล้องกับสถานการณ์ โดยมอบหมายให้สํานักงานทรัพยากรน้ําแห่งชาติ (สทนช.) ดําเนินการวางแผนการบริหารจัดการน้ําทั้งระบบอย่างต่อเนื่อง ล่าสุดคือการจัดทํา 13 มาตรการรับมือฤดูฝนปี 2565 เช่น คาดการณ์ชี้เป้าพื้นที่เสี่ยงน้ําท่วมและฝนน้อยกว่าปกติ รวมจุดเฝ้าระวัง/เสี่ยงอุทกภัย 750 จุด ทั้งประเทศ ปรับปรุงเกณฑ์บริหารจัดการน้ํา แหล่งน้ําขนาดใหญ่ 25 แห่ง ขนาดกลาง 412 แห่ง และเขื่อนระบายน้ํา 32 แห่ง บึงธรรมชาติ 2 แห่ง เตรียมความพร้อมเครื่องจักร เครื่องมือ 5,382 หน่วยทั่วประเทศ และตรวจความมั่นคง ปลอดภัย คัน/ทํานบดิน/พนังกันน้ําแล้วเสร็จ 649 แห่ง ความยาวรวม 6,440 กิโลเมตร เพื่อป้องกันปัญหาน้ําท่วมในพื้นที่เสี่ยง” นายอนุชากล่าว
..........................